section_heading: Suradnje i SOS (2019. – danas)
paragraph_text: U kolovozu 2020. objavila je tweet koji je potom izbrisala u kojem je izjavila: "Ovaj put morate pitati Puncha", pritom se odnoseći na Terrencea "Puncha" Hendersona, predsjednika Top Dawg Entertainmenta. U drugom je tweetu rekla da je "sve što joj [Punch] kaže" u vezi s objavom novih pjesama jest da će biti objavljene "uskoro".<ref> Time je otkriveno da je bila u lošim odnosima s njim otkad je odgođena objava njezina drugog albuma, o kojem je prvi put bilo riječi 2019. Dana 4. rujna 2020. objavila je pjesmu "Hit Different", na kojoj gostuje Ty Dolla Sign, a produkciju potpisuje tim The Neptunes. Na Božić 2020. objavila je pjesmu "Good Days" na glazbenim platformama nakon što se dio te pjesme pojavio na kraju spota za "Hit Different".<ref> Engleski pjevač Jacob Collier bio je prateći vokal na toj pjesmi.<ref> Dosegla je deveto mjesto na ljestvici Hot 100<ref> i tako postala prva njezina samostalna pjesma koja je ušla u prvih deset mjesta iako je u početku uopće nije namjeravala objaviti kao singl.<ref>